en fi fi fi en en fi fi fi fi fi fi fi fi fi fi fi fi fi fi fi fi fi fi fi fi fi da fi fi fi et fi fi fi pt fi fi fi fi fi fi et fi fi fi fi pt fi fi fi fi fi et fi fi fi pt fi fi fi fi fi et fi fi fi pt fi fi fi fi fi fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi cs fi fi fi fi fi fi fi fi fi fi fi fi es fi fi fi fi fi fi fi fi fi fi sv fi fi fi fi fi de fi fi fi fi fi fi fi fi fi fi fi fi en en fi es en fi en en
Ostaa uudet bikinit. Oon tosi laiska ostamaan bikinejä tai rintaliivejä. En jaksais millään sovittaa niitä ja tuntuu, että sopivia on vaikea löytää. Luonnollisesti raskaus ja imetys on vielä muuttanut rintoja joten vanhat koot tuskin pitää paikkaansa. Jos vaikka ryhdistyis tänä kesänä ja oikeasti hankkis bikinit tai vaikka kahdet.
Käydä uimassa useammin kuin pari kertaa. Oon vähä huono käymään uimassa. Viime kesänä en tainnu käydä uimassa kertaakaan!? Tosin oli kyllä niin kylmä kesäkin ja kun helteet alkoi, niin Timo oli töissä.
Ostaa uuden tietokoneen. Tämä itse asiassa on tehty jo. Näppäilen tätä postausta uudella tietokoneella, jonka Timo löysi tori.fi:stä. Tämä on käytännössä uusi, sillä myyjän mukaan tämä on käynnistetty vain jotain kymmenen kertaa. Ostin edellisen kannettavani ylioppilaslahjarahoilla vuonna 2010 eli se oli jo kuusi vuotta vanha ja veteli kyllä ihan viimeisiään. Tein sillä pitkän aikaa vain pakolliset jutut ja nettiä esimerkiksi selaisin ainoastaan puhelimella, koska tuo tietokone oli vaan niin huono. Myönnän, että bloggausinto on latistunut tuon vanhan tietokoneen takia, mutta toivottavasti nyt löytyisi bloggausintoakin tämän uuden ja nopeamman koneen myötä.
Käydä piknikillä. Joku kaunis kesäpäivä ois kiva pakata ruoat ja viltit mukaan ja lähteä hyvässä seurassa rannalle.
Viettää someton päivä tai vaikka useampi. Kuinka usein sitä tuleekin oltua kännykkä kourassa naama kiinni näytössä? Myönnän, että hirvittävän usein. Viime kesänä olin muutaman päivän ilman sosiaalista mediaa ja tänä kesänäkin voisin tämän toteuttaa.
Tehdä kesän 2016 soittolista. Kyllä, ehdottomasti! Vuoden 2016 kesähitit samalle listalle, jota voi sitten kesällä kuunnella vaikka terassilla.
Ottaa enemmän kuvia. Jotenkin en kuljeta kameraa niin paljon mukana, niin jää monet kesäiset kuvat ottamatta. Jos tänä kesänä yrittäis ottaa vähän enemmän.
Saada vihdoin makkariremontti valmiiksi. En itse ajatellut, että siinä menis näin kauan, kun tammikuussa muistaakseni sitä aloitettiin, että joo... Sellasta se elämä välillä on, tosi kiireistä siis. Jos vaikka nyt kesällä.
Käydä asuntomessuilla. En ole muistaakseni käynyt koskaan asuntomessuilla, ellen sitten ihan pienenä. Tänä vuonna asuntomessut ovat täällä Seinäjoella joten kyllä siellä täytyy lähteä käymään. Onko mun lukijoissa tyyppejä, joilla olisi samat suunnitelmat?
Käydä jossain, missä en ole ennen käynyt. Tällä hetkellä ei ole mielessä mitään paikkaa, mutta uudet paikat on aina kivoja.
Vietä enemmän aikaa ystävien kanssa. Mitäpä tähän lisäämään?
Käydä laavulla paistamassa vaahtokarkkeja. Paistetut vaahtokarkit on kyllä jotain ihan parasta. Nam!
Käydä mökillä. Meillä ei ole mökkiä, että sellainen pitäisi vuokrata, mutta olis kyllä hienoa päästä mökkeilemään kesällä.
Käydä keräämässä mustikoita pakkaseen talvea varten. Viime vuonna mun piti käydä keräämässä, mutta en sitten jaksanut/ehtinyt, niin äiti poimi meille muutaman pussin. Jos vaikka tänä vuonna kävis tällä kertaa itse poimimassa ja uhmais hirvikärpäsiä.
Varmasti kesällä 2016 tulee tehtyä kaikenlaista muutakin, mutta tässä mun lista, mitä päällimmäisenä tuli mieleen, että olisi kiva toteuttaa. Yleensä se menee kyllä niin, etten välttämättä saa toteutettua näistä puoliakaan, kun kesä on jo ohi. Mutta katsotaan sitten kesän lopussa, mikä on tilanne.
Onko teillä millaisia kesäsuunnitelmia? :)
Category: lifestyle, oma elämä
inka nitta31. toukokuuta 2016 klo 12.25
Nää kesän suunnitelma postaukset on kyllä huippu kivoja ja itsekkin pitäisi varmaan toteuttaa!
Jenni/Jenni's lullaby31. toukokuuta 2016 klo 21.11
Nää on kyllä kivoja ja näitä on kiva tehdäkin ja sit kesän lopuks kattoa, mitä tuli tehtyä vai tuliko tehtyä mitään. :D Toteuta ihmeessä! :)
Anneli1. kesäkuuta 2016 klo 9.35
Ihana tää sun blogi Jenni :) Kiva käydä aina välillä kurkkailemassa teidän kuulumisia tätä kautta :)
Sun kesäsuunnitelmas kuulostaa tosi hyvältä; mitä mun omiin tulee, niin ne koostuu lähinnä töistä ja gradusta :D
Jenni/Jenni's lullaby3. kesäkuuta 2016 klo 21.39
Kiitos! :) Heh, kiva kuulla, että oot käyny mun blogia lukemassa. :) Itse asiassa mäkin kävin sun blogias kurkkaamassa, kun huomasin, että olit alottanut bloggaamisen! :) Kivalta näytti! :)
Onhan siinäkin hommaa, vaikka ei ehkä ihan mieluista kesähelteillä, mutta joskus nekin on tehtävä. :D Tsemppiä graduun! :)
Anonyymi1. kesäkuuta 2016 klo 21.32
kivoja ideoita sulla kesälle, itse tein jos listan huhtikuussa. ens vikon tiistaina lento lappiin yksin ja olen vasta 12v:)
Jenni/Jenni's lullaby3. kesäkuuta 2016 klo 21.42
Kiitos! :) Vau, onpa hienoa! :) Itse en olis varmaankaan uskaltanut 12-vuotiaana yksin lentää. :D Enkä kyl oo muutenkaan ollut koskaan lentokoneessa, mutta ehkä vielä joskus. :)
Anonyymi4. heinäkuuta 2016 klo 21.30
Facessa lisää kesäbiisejä eli facebook.com/kesabiisit. Käyhän tykkäämässä :)
Jenni/Jenni's lullaby5. heinäkuuta 2016 klo 13.06
Kiitos vinkistä ja itse asiassa tykkäänkin jo tuosta sivustosta :)
Uudempi teksti Vanhempi viesti Etusivu
Tilaa: Lähetä kommentteja (Atom)
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Blogi-ilta Seinäjoen Hair & Beauty Spa:ssa
"Puhukaa vaan pahaa pizzerioissa, samaan aikaan ru...
CopyRight © | Theme Designed By Hello Manhattan